Samuel Nbidechukwu
Tervetuloa ohjelman pariin!
Tämänpäiväinen vieraamme tulee Pohjois-Nigeriasta.
Se on kristityille yksi vaarallisimmista asuinpaikoista.
Pelon ja vaaran keskellä -
paikallisilla kristityillä on kuitenkin toivo Jeesuksessa.
Tervetuloa ohjelmaan, pastori Samuel Nbidechukwu! - Kiitos.
Asut Zarian kaupungissa Nigeriassa. Johdat siellä Raamattu-instituuttia.
Aivan. Asun siellä.
Raamattu-instituutin lisäksi meillä on seurakuntia.
Koulutatte siis pastoreita seurakuntiin. - Aivan. Palvelijoita, Jumalan lapsia, -
erinomaisuuteen ja palvelutyöhön: -
apostoleja, profeettoja, evankelistoja, paimenia, opettajia -
tai Jumalan lapsia ilman titteliä
Jumala asetti instituuttimme kouluttamaan Hänen lapsiaan -
erinomaisuuteen ja palvelutyöhön.
Kotikaupunkisi Zaria sijaitsee Nigerian pohjoisosassa.
Open Doors julkaisee vuosittain listan, joka osoittaa, -
paljonko kristityt kohtaavat vainoa eri osissa maailmaa.
Listan mukaan Pohjois-Nigeriassa on vakavia vainoja.
Se on listalla kahdentenatoista.
Miten vaino näkyy arjessa?
Tärkein asia elämässä on, -
että Jumala on kanssasi ja puolellasi.
Jos Jumala on puolellasi ja kanssasi, hyökkäys sinua vastaan on tehoton.
Paras paikka on se, minkä Jumala osoittaa.
Hän haluaa, että olemme Zariassa. Olemme siellä. Jumala varjelee meitä.
Se on hienoa. Onko kaupungissa jonkinlaisia sääntöjä, -
että kristityillä on vähemmän oikeuksia?
Voisitko kuvailla, miten erottelu näkyy?
Esimerkiksi on vaikea ostaa maata, -
jotta voisi rakentaa kirkkoja.
On olemassa näkymätön sääntö, -
ettei maata saa myydä kristityille kirkkorakentamista varten.
Se on yksi tapa, miten vaino näkyy.
Jumalan armosta Jumala koskettaa useimmiten lapsiaan, joilla on maata, -
ja rohkaisee heitä myymään meille, seurakunnanpalvelijoille, -
jotta voimme rakentaa kirkkoja.
On myös paljon väkivaltaa.
Sinulla oli täpärä tilanne vuonna 2011 presidentinvaalien jälkeen.
Ajoit autolla.
Yhtäkkiä vihainen väkijoukko alkoi piirittää autoasi.
Mitä mielessäsi liikkui, kun se tapahtui?
En pelännyt.
Ihmettelin vain, miksi he halusivat tappaa minut.
En ollut loukannut heitä. He eivät tunteneet minua.
Se oli ensimmäinen kerta, kun he tapasivat minut.
Miksi he halusivat tappaa miehen, joka ei ollut tehnyt mitään väärää -
eikä mitään pahaa heille?
Sellaista mietin. Pystyin näkemään vihan heidän kasvoillaan.
Ihmettelin: "Miksi tämä viha?"
Mutta se ei ole yllättävää, -
koska tiedän, että se on paholainen, joka toimii heidän kauttaan.
Paholainen tietää, että olen Jumalan poika, ja se vihaa minua.
Se haluaa vahingoittaa minua, -
mutta se ei voi vahingoittaa eikä satuttaa minua, -
sillä Jumala, Isäni, on aina kanssani -
suojelemassa minua kaikelta vahingolta ja vaaralta.
Sinun onnistui paeta siitä tilanteesta.
Sama väkijoukko kuitenkin tappoi monia kristittyjä niinä päivinä, -
kun mellakka oli käynnissä.
Mistä löydät rohkeuden jatkaa?
Sanoit kokevasi, että Jumala on aina kanssasi ja Hän suojelee sinua.
Mistä löydät sen joka päivä?
Se on totuus.
Jos Jumala on sinun puolellasi, kaikki vastustus on tehotonta.
On vain yksi Jumala, taivaiden ja maan Luoja.
Hän loi vedet ja kaiken, mikä niissä on.
Hän on uskollinen. Hän ei nuku eikä torku.
Hän tuntee pahojen ajatukset ennalta.
Hän tietää, miten pahat pysäytetään pahuudessaan.
Jos Jumala on puolellasi ja kanssasi, kaikki on hyvin, nyt ja aina.
Hän on Alfa ja Omega. Kun Hän avaa, kukaan ei sulje.
Kun Hän sulkee, kukaan ei avaa.
Kun Jumala sanoo, ettei kukaan vahingoita sinua, kukaan ei vahingoita
Tapahtuu aina, niin kuin Jumala sanoo.
On hienoa kuulla, miten mahtava luottamus sinulla on Jumalaan.
Olet nyt pastori ja johdat raamattukoulua.
Et aikonut pastoriksi, kun olit nuori.
Unelmasi pikkupoikana oli tulla insinööriksi.
Vanhempasi antoivat sinulle erityisen nimen, Samuel.
Mitä tuo nimi merkitsi sinulle?
"Samuel" tarkoittaa: "Jumalan nimi".
Se merkitsee, että kuulun Jumalalle. Vanhempani antoivat minut Jumalalle.
Siispä kuulun Jumalalle. Siksi minua kutsutaan Samueliksi.
Lapsena näkyni oli tulla insinööriksi. Jumalan armosta minusta tuli se.
Nautin ammatista ja sen tuomista eduista, -
kun minusta tuli Jumalan lapsi ja synnyin uudesti.
Uudestisyntymisen jälkeen prosessissa ajan myötä -
Isä sanoi, että Hänen tarkoituksensa elämälleni ei ollut insinöörin työ, -
vaan Hänen Sanansa opettaminen ja saarnaaminen.
Otin sen vastaan, -
koska jokainen ansaitsee sen, että saa nauttia omaisuudestaan.
Jumala loi minut. Hän loi minut itseään varten.
Hän on ansainnut sen, että Hän saa nauttia minusta.
Hän saa nauttia minusta, kun elän niin kuin Hän haluaa minun elävän.
Voisitko kertoa siitä hetkestä seurakunnan tilaisuudessa, -
kun Jumala tarttui sinuun?
Kerroit aiemmin, että olit pikkupoikana ollut hyvin lähellä Jumalaa.
Sitten olit loitontunut. Miten Hän löysi sinut uudelleen?
Pienenä poikana minulla oli kaipaus Jumalaa kohtaan.
Muistan, että niihin aikoihin -
näin kilpailua katolisten ja protestanttien välillä.
Ihmettelin, miksi on sellaista kilpailua.
He palvelevat samaa Jumalaa. Miksi he käyttäytyvät kuin viholliset?
Minulla oli unelma: Kun kasvan aikuiseksi, -
rakennan suuren salin. Hyvin suuren salin.
Sitten jaan sen kahtia ja annan toisen puolen katolisille -
ja toisen puolen anglikaaneille tai protestanteille, -
niin että he voivat tehdä uskonsa mukaan, mitä ja miten he haluavat.
Mutta olisi yhteinen käytävä, jolla he tapaavat ja nauttivat yhteyttä.
He palvelevat saman katon alla ja tapaavat tilaisuuden jälkeen.
Näin sen rakennuksen monta eri kertaa sydämessäni.
Ajan prosessissa ihmiset ympärilläni -
eivät viettäneet Kristuksen kaltaista tai kristillistä elämää.
He sekä kävivät seurakunnassa että palvoivat epäjumalia.
Vartuin sillä tavalla, -
mutta silti minussa oli sisäinen kaipuu Jumalaa kohtaan.
Teillä oli epäjumalankuva olohuoneessanne.
Aivan. Isoisälläni oli epäjumalankuvia -
olohuoneessaan, jossa hän uhrasi epäjumalille.
Meidän lapsien piti hakea ruokaa epäjumalilta ja syödä se.
Mutta silti sisälläni oli kaipaus Jumalan puoleen.
Vasta kun olin valmistunut yliopistosta ja työskentelin jo insinöörinä, -
synnyin uudesti.
Se oli 21.5.1984.
Uudestisyntymän jälkeen vietin aikaa Isäni yhteydessä.
Tapasin tehdä niin. Hän opetti minua ja opettaa yhä.
Hän on opettajani, valmentajani. Hän on opettanut ja valmentanut minua.
Hän antoi unelman yhteydessään. Hän sanoi minulle: -
"Poika, tehtäväsi ei ole toimia insinöörinä.
Tehtäväsi on opettaa Sanaani ja julistaa evankeliumia."
Se oli Hänen armoaan. Kukaan ei itsessään pysty mihinkään hyvään, -
paitsi Jumalan armosta. Hänen antamansa armon kautta -
otin vastaan iloisena ja mielelläni Hänen antamansa tehtävän.
Hän sanoo: "Poika, sano minua Isäksesi. Olen Isäsi."
Kuulin sanat ainoan elävän ja todellisen Jumalan suusta.
Hän opetti minulle, että Hän on Isäni.
Siitä hetkestä eteenpäin tiesin, että Jumalan henkilökohtaisin nimi on Isä.
Hän on Isäni. Hän on kaikkien luotujen Jumala, -
mutta vain lapsilleen Hän on Isä. Hän on Isäni.
Tiesin sen siitä lähtien. Hän kertoi myös kirjoittaneensa Raamatun.
Puhuin Hänelle yhtenä päivänä. Esitin Hänelle kysymyksen.
Hän vastasi minulle. Sanoin: "Isä, kirjoita se ylös."
Hän vastasi: "Kirjoitin sen."
Innostuin. Avasin silmäni. Olin ollut silmät kiinni.
Odotin näkeväni Jumalan käsikirjoitusta. Katselin ympärilleni.
En nähnyt mitään kirjoitusta. "Sanoit kirjoittaneesi. En näe mitään."
Hän sanoi: "Pyhään Raamattuun." Sinä päivänä Jumala, Isäni, sanoi, -
että Hän on Pyhän Raamatun kirjoittaja.
Raamattu ei ole ihmiskätten työtä. Se on Jumalan työtä.
Olet palvellut pastorina ja raamatunopettajana Zariassa -
kaiken sen pelon ja vaaran keskellä.
Kerroit esimerkiksi, että kirkon ympärillä täytyy olla aina turvamiehet,
aina kun siellä on jumalanpalvelus.
Vaara, että kirkon sisälle tunkeutuu hyökkääjiä tai väkivaltaa, on todellinen
Miten Jumala toimii -
seurakunnassasi ja sen jäsenten elämässä?
Vaaran uhka säikyttää pois ne, -
jotka eivät ole sisäisesti vahvoja.
Se vaikuttaa kävijämääriin, sillä jotkut jäävät kotiin -
eivätkä tule tilaisuuksiin, koska he pelkäävät iskuja.
Minä itse tiedän, -
että vartijani ei nuku eikä torku.
Tiedän, että pelko haluaa tulla, mutta minä en pelkää.
Olemme jatkaneet koko yön kestäviä rukouskokouksia.
Monet Zarian seurakunnat lopettivat yörukouskokoukset, -
mutta me keskeytimme ne vain ulkonaliikkumiskiellon aikana.
Koska ulkona ei voinut liikkua, emme voineet pitää tilaisuuksia.
Mutta heti kun liikkuminen oli sallittua, järjestimme yökokouksia.
Miten näet Jumalan koskettavan teitä -
ja tekevän työtä seurakuntalaisten elämässä?
Se on Hänen uskollisuuttaan.
Susanna, totuus on, että jos tunnet Jumalan ja Hän on puolellasi...
Jumala ei ole ihminen. Hän ei ole luotu.
Jumalalla ei ole kilpailukykyistä vastustajaa.
Jos Jumala sanoo jotakin, kukaan ei voi sanoa vastaan.
Jos Jumala sanoo, ettet kuole, kukaan ei voi tappaa sinua.
Sinua ei vahingoiteta, jos Jumala sanoo niin. Hän on Alfa ja Omega.
Kaikki on Hänen käskyvaltansa alla. Saatana ei ole jumala.
Saatana ja demonit ovat luotuja.
Ne ovat Jumalan alamaisia.
Lue Jobin kirja. "Kun Jumalan pojat tulivat Jumalan eteen, -
saatana tuli heidän joukossaan." Jumala esitti sille kysymyksen.
Paholainen tottelee Jumalaa. Jumala on Alfa ja Omega.
Riittää, että Jumala on kanssasi. Silloin sinulla menee hyvin.
Olet myös nähnyt, että muslimeja tulee Kristuksen luo.
Miten tavoitatte muslimeja Zariassa?
Sitä tapahtuu, vaikka se onkin vaikeaa. Meillä on tv-ohjelmia.
Jos meidän ei anneta saarnata kaduilla, -
et voi estää ihmisiä katsomasta tv:tä.
Evankeliumi viedään muslimien makuuhuoneisiin -
ja olohuoneisiin. He kuulevat evankeliumin ja syntyvät uudesti.
Me rukoilemme heidän puolestaan.
Isämme tekee työtä. Hän uudestisynnyttää heitä.
Satoja muslimeja syntyy uudesti vainosta huolimatta.
Jotkut heistä ovat suoraan mukana terrorismissa.
Aivan äskettäin, noin viikko ennen tänne tuloani, -
vaimoni tapasi erään musliminuorukaisen.
He olivat tavanneet aiemminkin.
Vaimoni ja yksi pastoreistamme vei hänet erääseen paikkaan.
Hän kertoi elämäntarinansa.
Jotkut vaikutusvaltaisista muslimeista olivat rahoittaneet väkivallantekoja.
Heidät viedään tiettyyn metsään lukemaan Koraania.
Heillä on hyvin mukavat oltavat siellä.
Heidän tehtävänsä on toteuttaa muslimivaikuttajien väkivalta-aikeet.
Hän sanoi, että he tappavat ihmisiä ja tuhoavat kaupunkeja.
He keräävät heille ihmisverta ja ruumiinosia käytettäväksi rituaaleissa.
He juovat ihmisverta.
Joskus muslimivaikuttajat lähettävät sotilaita -
teeskennellen, etteivät he kannata ryhmien toimintaa.
He lähettävät sotilaita ja poliiseja hyökkäämään metsäleireihin, -
vaikka he samaan aikaan rahoittavat niitä.
Mies sanoi olevansa väsynyt olemaan muslimi. Hän halusi kristityksi.
Vaimoni johdatti hänet kristinuskoon. - Hienoa.
Eräs toinen, joka kääntyi kristityksi, kertoi meille kaikkea Boko Haramista.
Hän kertoi, että nimekkäät, rikkaat muslimit -
ja kuvernöörit ja muut -
ovat Boko Haramin rahoittajia.
Millaisia muutoksia näette näissä ihmisissä?
Mitä he kertovat muutoksesta, jota Jumala on tehnyt heissä?
Jotta voi syntyä uudesti, täytyy ensin tehdä parannus.
Päättää elää Jumalan tahdon mukaisesti ja ottaa vastaan Jeesus.
Se tarkoittaa, että otat vastaan kaiken, mitä Jeesus on tehnyt edestäsi, -
ja päätät seurata Häntä, elää niin kuin Hän eli, -
elää toteuttaen Jumalan tahtoa. Kun joku tekee sen päätöksen, -
seuraavaksi hänet täytyy opetuslapseuttaa.
Siinä Raamattu-instituutilla on tärkeä rooli.
Siellä opetetaan käsky käskyn päälle, läksy läksyn päälle.
Sinut on tarkoitettu opettelemaan Jumalan tiet. Se on uusi maailma.
2. Kor. 5:17:ssä sanotaan: jos joku on Kristuksessa, hän on uusi luomus.
Vanha on poissa ja uusi on tullut tilalle.
Kaikki nämä asiat ovat Jumalasta.
Jos olet uudessa maailmassa, sinun tulee oppia uuden maailman tavat, -
perinteet, kulttuurin.
Tämä ei ole ensimmäinen vierailusi Suomeen.
Tämä on sinulle jo 14. kerta.
Jos vertaat meitä suomalaisia ja sitten nigerialaisia kristittyjä, -
meillä on rauha. Elämme rauhassa. Meillä on mukavuuksia ja kaikkea.
Ulkoisesti meillä näyttää olevan kaikki hyvin.
Mitä voisimme oppia kotikaupunkisi kristityiltä, -
jotka elävät täysin eri olosuhteissa?
Raamattu sanoo, että ne, jotka mittaavat itsensä omalla itsellään -
ja vertailevat itseään omaan itseensä, ovat ymmärtämättömiä.
Suomalaisten kristittyjen tulisi tietää, -
että Jumalan mittapuu lapsilleen on sama kaikille, -
vaikka paikkakunta, perinteet ja kulttuuri olisivat erilaiset.
Jumala on Jumala. Hän haluaa, että lapset elävät tehden Hänen tahtoaan.
Elävät yhteydessä Hänen kanssaan.
Sanon tämän, Susanna. Jumala loi ihmisen yhteyttä varten.
Luomiskertomuksesta voimme lukea, miten Jumala loi kaiken.
Sitten Hän loi ihmisen, Aadamin.
Sitten hän sanoi, ettei ihmisen ole hyvä olla yksin.
Hän tarvitsi yhteyttä johonkuhun kaltaiseensa.
Jumala loi itsensä kaltaisen ihmisen yhteyttä varten.
1. Moos. kirjassa Jumala tapasi käydä Aadamin luona, yhteyttä varten.
Kristityn täytyy harjoittaa läheistä yhteyttä Jumalan kanssa.
Jumala kaipaamalla kaipaa yhteyttä sinuun ja rakkauttasi.
Se on ensimmäinen ja tärkein käsky.
Joka rakastaa Jumalaa, on kuuliainen Hänelle ja pitää Hänen Sanansa.
Ota Sana vastaan totuutena ja elä Sanan mukaan.
Olet opettanut Suomessa näitä ja monia muita asioita.
Sanoit tulleesi Suomeen auttamaan seurakuntia.
Miten haluat auttaa seurakuntiamme?
Minä olen apostoli.
Jumala lähetti minut Suomeen.
Jumala lähetti meidät Suomeen, koska Hän haluaa käyttää meitä -
parantamaan suomalaisten ja Suomen seurakunnan elämää.
On monia asioita, joita ihmiset tekevät väärin, -
sillä he eivät tiedä, mikä on oikein.
On sanottu, -
että tieto antaa kipinän oikeille teoille.
Ei voi tehdä oikein, ellei tiedä, mikä on oikein.
Jos ihmisillä ei ole tietoa, -
heillä on sataprosenttinen taipumus tehdä sitä, mikä ei ole oikein.
Voisitko haastattelun lopuksi rukoilla Suomen puolesta?
Seurakuntien puolesta ja evankeliumin leviämisen puolesta.
Toki. Siksi olemme täällä. Haluamme siunata maata, hallitusta, -
asukkaita ja seurakuntaa.
Rohkaisemme myös seurakunnan palvelijoita.
Heidän tehtävänsä on julistaa Jumalan Sanaa, ei ihmisajatuksia.
Vaikka ihmisajatus kuulostaisi miten hyvältä tahansa, se on saatanasta.
Tehtäväsi on opettaa Jumalan Sanaa.
Jumalan lapsena tehtäväsi on elää Jumalan Sanan mukaisesti.
Tuntea Jumala ja elää Sanan mukaan.
Se on totta minullekin. Se on iloni ja mielihyväni.
Minulla on täällä perhe. Olen suomalainen, en vieras.
Suomi on maani.
Herran on maa ja kaikki, mitä siinä on, maanpiiri ja ne, jotka siinä asuvat.
En ole täällä vieraana. Olen täällä osa Jumalan seurakuntaa ja perhettä.
Kuulun Jumalan valtakuntaan. Jumalan seurakunta on yksi.
On kiva kuulla, että Suomi on sydämessäsi. - Rakastan Suomea.
Rakastan suomalaisia ja seurakuntaa täällä. - Kiva kuulla.
Nyt voit rukoilla rakastamasi maan puolesta.
Julistan, että Suomi -
on yksi maailman rikkaimmista maista -
nyt ja tästä eteenpäin Herran Jeesuksen Kristuksen nimessä.
Julistan, että Suomessa on raakaöljyä myytäväksi asti Jeesuksen nimessä.
Julistan, että Suomessa on kultaa myytäväksi asti Jeesuksen nimessä.
Julistan, että Suomessa löytyy rautamalmia Jeesuksen nimessä.
Julistan, että Jumalan valtakunta Suomessa on yhtenäinen, -
menestyvä ja kukoistava Jeesuksen nimessä.
Julistan, etteivät paholainen ja sen joukot saa Suomea.
Ne eivät saa valtaa Suomen yli missään hetkessä tästä eteenpäin -
siihen asti, kun pyhät temmataan Jeesuksen nimessä.
Julistan Suomen Pyhän Hengen maaksi, pohjoisesta etelään, -
idästä länteen, Jeesuksen nimessä.
Julistan Suomen vanhurskauden ja rauhan maaksi.
Että Suomessa on ja tulee aina olemaan rauha Jeesuksen nimessä.
Julistan Suomen kaikenlaisen hyvän yltäkylläisyyden maaksi.
Maaksi, josta ei puutu mitään hyvää. Maaksi, jonka kansa on yhtenäinen -
Jumalan alaisuudessa aina Jeesuksen nimessä.
Kiitos. Aamen. Kiitos, pastori Samuel Nbidechukwu, -
tästä haastattelusta. Toivotan siunausta tälle matkalle -
ja monille tuleville matkoille -
sekä myös varjelusta ja siunausta seurakuntaperheellesi Nigeriassa.
Tahdon sanoa, että jos jollain katsojalla on sairaus, -
ota vastaan parantuminen Jeesuksen nimessä.
Ota vastaan vapautuminen masennuksesta Jeesuksen nimessä.
Mitä ikinä hyvää halajatkin, vapautan sen sinulle nyt Jeesuksen nimessä.
Siunaan TV7:ää.
Julistan, että TV7 laajenee ja kasvaa edelleen, -
tulee aina vain suuremmaksi ja saavuttaa maailman kaikki kansat.
Herran Jeesuksen Kristuksen nimessä. - Kiitos.
Suomennos: Marianne Tenetz